1.	Účastník ZPC 

Meno a priezvisko, tituly:	Mgr. Martin Pokorný	
Znalosť cudzích jazykov:	Anglický jazyk, Portugalský jazyk	

2.	Zahraničná pracovná cesta

Štát / mesto:	Belgicko, Brusel	
Názov a adresa 
prijímajúcej organizácie:	Európska komisia, Generálne riaditeľstvo pre vzdelávanie a kultúru, D2 – Program Mládež v akcii, B – 1049 Brusel	
Účel cesty:	Programový výbor pre program Mládež v akcii	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
6.12.2010	1.	Prijatie programu 
2. 	Schválenie zápisnice zo zasadnutia výboru Mládež v akcii
z 3. mája 2010
3.	Body, ku ktorým výbor vyjadruje stanovisko podľa riadiaceho 
	postupu stanoveného v článku 9 ods. 2 rozhodnutia č. 1719/2006/ES
3.1	Rozpočet na rok 2011
3.2 	Európske fórum mládeže 
(Správa o činnosti za rok 2009 a pracovný plán na rok 2011)	CJ/18/2010
4.	Body na informáciu a diskusiu
4.1	Správa o činnosti za rok 2009
4.2	Riadenie programu Mládež v akcii 
4.3	Realizácia akcie 2 programu Mládež v akcii
4.4	Európsky týždeň mládeže 2011	
7.12.2010	Konzultácia KOM s členskými štátmi o budúcej generácii programu EÚ pre mladých ľudí	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
6.12.2010	1. , 2. Programový výbor schválil program zasadnutia a zápisnicu z predchádzajúceho zasadnutia výboru
3.1 KOM informovala o možnom rozpočtovom provizóriu, v prípade neschválenia rozpočtu EU. KOM zabezpečí všetky dostupné opatrenia tak, aby boli rozpočtovým provizóriom čo najmenej postihnutí koneční prijímatelia finančnej podpory z programu Mládež v akcii. KOM takisto informovala výbor o predpokladanom zvýšení rozpočtu programu na rok 2011 o cca 5mil EUR.
3.2  Európske fórum mládeže (EFM) prezentovalo odpočet svojich aktivít za rok 2009 a hlavné ciele na rok 2011. Vo svojich aktivitách sa EFM v tomto období zameriava na oblasti vzdelávania, rozvoja práce s mládežou, podporu participácie mladých ľudí, ľudské práva, zamestnanosť a sociálne veci mládeže.
4.1 Správa o činnosti za rok 2009. KOM označila rok 2009 ako rok, kedy bol program riadený bez noviniek a komplikácií. V tomto roku výrazne stúpol počet žiadateľov o podporu a zároveň bol program ovplyvnený niekoľkými politickými iniciatívami – novou EU stratégiou v oblasti mládeže, iniciatíviou Mládež v pohybe a odporúčaním k mobilite mladých dobrovoľníkov.
4.2 Európska komisia zhodnotila implementáciu programu Mládež v akcii ako dobrú. Vďaka výraznému zrýchleniu podávania ročných správ zo strany Národných agentúr a Národných autorít sa podarilo urýchliť celý proces hodnotenia ročných správ. Zároveň klesol počet nálezov nedostatkov pri vykonávaní kontrol v Národných agentúrach (NA) Národnými autoritami  (NAU). Najväčšie nedostatky z pohľadu KOM pretrvávajú v zabezpečení primárnych kontrol a harmonizácii účtovníctva NA s požiadavkami KOM.
4.3 KOM predstavila novinky v rámci akcie 2 programu Mládež v akcii, s cieľom dosiahnuť do konca rozpočtového obdobia účasť 10 000 dobrovoľníkov ročne. Výbor požiadal KOM o odôvodnenie tohto cieľa, nakoľko pri cca 6 500 dobrovoľníkoch je ročný rozpočet tejto akcie čerpaný na 100%
4.4 V máji 2011 sa uskutoční Európsky týždeň mládeže (ETM), ako vyvrcholenie 18mesačného cyklu štrukturovaného dialógu. Prípravy ETM nadviažu na skúsenosti z predchádzajúceho podujatia, aby sa podporilo čo najviac aktivít k ETM na regionálnej a lokálnej úrovni. NA určia osobu zodpovednú za implementáciu ETM na národnej úrovni. KOM pripraví centralizované aktivity v Bruseli a Antverpách (Hlavné mesto mládeže 2011). NA budú zodpovedné za výber účastníkov na centralizované podujatie. Pracovná skupina koordinátorov ETM sa stetne v BRU 17.12.2010.	
7.12.2010	KOM zvolala v rámci procesu konzultácií pri príprave novej generácie programu pre mladých ľudí členov programového výboru, ktorí mali možnosť vyjadriť postoje členských štátov k tejto téme.	

5.	Odporúčané závery 
(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Závery budú využité pri riadení programu na národnej úrovni. Zmeny v implementácii akcií bude NA komunikovať prostredníctvom nového Programového sprievodcu platného od 1.1.2011.
Nakoľko konzultácia o budúcej generácii programu pre mladých ľudí ešte nie je ukončená, nie je možné vytvoriť závery. Väčšina členských štátov podporuje zachovanie samostatného programu pre mladých ľudí aj do budúcnosti.	

6.	Prehľad prinesenej dokumentácie a miesto jej uloženia 

Podkladové materiály pre zasadnutie výboru, IUVENTA – Slovenský inštitút mládeže

7.	Osobitne vyhodnotený očakávaný prínos ZPC 

Zasadnutie výboru schválilo navrhované zmeny, ktoré odzrkadľovali aj postoj NA, ktoré boli o väčšine zmien vopred informované a mali možnosť ich ovplyvniť v priebehu roku 2010.

8.	Spôsob zverejnenia výsledkov ZPC, prenos získaných informácií
(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)

Porada oddelenia mobility mládeže, e-mailová komunikácia regionálnym konzultantom, školiteľom a relevantným partnerom.

Súhlasím so zverejnením tejto správy na internete

Dátum:	9.12.2010	
Správu vypracoval
(meno a priezvisko, podpis):	Martin Pokorný	
Správu schválil
(meno a priezvisko, podpis):	Viliam Michalovič